Up-1345/08
Natisni
Opravilna št.:
Up-1345/08
Datum odločitve:
4. 7. 2008
ECLI:
ECLI:SI:USRS:2008:Up.1345.08
Akt:
Ustavna pritožba zoper sklep Vrhovnega sodišča št. X Ips 59/2008 z dne 7. 2. 2008 in zoper sodbo Upravnega sodišča št. U 2775/2006 z dne 23. 11. 2007
Izrek:
Ustavna pritožba zoper sklep Vrhovnega sodišča št. X Ips 59/2008 z dne 7. 2. 2008 in zoper sodbo Upravnega sodišča št. U 2775/2006 z dne 23. 11. 2007 se zavrže.
Evidenčni stavek:
Ustavno sodišče zavrže prepozno vloženo ustavno pritožbo.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.b1.4, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Vlagatelj:
Ribiška družina Barje, Ljubljana
Datum vloge:
5. 5. 2008
Vrsta odločitve:
sklep
Vrsta rešitve:
zavrženje
Dokument:
US28239
Dokument v PDF obliki:
Up-1345-08.pdf
79 KB
Prenesite datoteko
Up-1345/08
4. 7. 2008
SKLEP
Senat Ustavnega sodišča je v postopku za preizkus ustavne pritožbe, ki jo je vložila Ribiška družina Barje, Ljubljana, ki jo zastopa Niko Sedonja, odvetnik v Ljubljani, na seji 4. julija 2008
sklenil:
Ustavna pritožba zoper sklep Vrhovnega sodišča št. X Ips 59/2008 z dne 7. 2. 2008 in zoper sodbo Upravnega sodišča št. U 2775/2006 z dne 23. 11. 2007 se zavrže.
O b r a z l o ž i t e v
1. Pritožnica je 5. 5. 2008 vložila ustavno pritožbo zoper v izreku navedeni odločitvi. Dne 6. 5. 2008 je pooblaščenec pritožnice na podlagi tretjega odstavka 52. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) Ustavnemu sodišču predlagal izjemno obravnavo prepozno vložene ustavne pritožbe. Predlog utemeljuje z navedbo, da je zaradi bolezni in zdravniških preiskav v mesecu aprilu tega leta ustavno pritožbo mogel pripraviti šele v zadnjih dneh pred njeno vložitvijo, ko je bil že v bolniškem staležu in za dne 7. 5. 2008 naročen na nujno operacijo.
2. Po prvem odstavku 52. člena ZUstS se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Iz podatkov, ki jih je Ustavnemu sodišču poslalo Upravno sodišče, je razvidno, da je bil izpodbijani sklep Vrhovnega sodišča pooblaščencu pritožnice vročen 1. 3. 2008. Rok za vložitev ustavne pritožbe je začel teči 2. 3. 2008 in se je iztekel 30. 4. 2008. Ustavna pritožba, vložena 5. 5. 2008, je torej prepozna.
3. Po ustaljeni ustavnosodni presoji je pogoj za izjemno obravnavanje prepozno vložene ustavne pritožbe po tretjem odstavku 52. člena ZUstS, da je že iz ustavne pritožbe in priloženih listin razvidno, da so bile z izpodbijanim aktom očitno hudo kršene pritožnikove človekove pravice ali temeljne svoboščine. Zato izjemnega obravnavanja ustavne pritožbe po navedeni zakonski določbi ni mogoče utemeljiti zgolj z zatrjevanjem okoliščin, ki naj bi opravičevale zamudo pri vložitvi ustavne pritožbe.
4. Ker pritožnica ni izkazala, da bi šlo za posebno utemeljen primer za odločanje o prepozni ustavni pritožbi, je senat Ustavnega sodišča ustavno pritožbo zavrgel.
5. Senat je ta sklep sprejel na podlagi četrte alineje prvega odstavka 55.b člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik senata mag. Miroslav Mozetič ter članici mag. Marta Klampfer in Jasna Pogačar. Sklep je sprejel soglasno.
mag. Miroslav Mozetič
Predsednik senata